Diari Oficial de la Generalitat Valenciana


Sumari del DOGV 5971, del 10-03-2009 (2009/2588)

RESOLUCIÓ de 27 de febrer de 2009, del sotssecretari de la Conselleria de Benestar Social, per la qual es deleguen en determinats òrgans de la Conselleria competències en matèria de personal.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5971

Data del DOGV
:   10-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2588


Data del document
:   27-02-2009

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * Conselleria de Benestar Social
    * competència administrativa
    * delegació de poders
    * administració regional

RESOLUCIÓ de 27 de febrer de 2009, del sotssecretari de la Conselleria de Benestar Social, per la qual es deleguen en determinats òrgans de la Conselleria competències en matèria de personal. [2009/2588]  
L'article 69 de la Llei 5/1983, de 30 de desembre, del Consell, i l'article 15 del Decret 161/2008, de 17 d'octubre de 2008, del Consell, pel qual s'aprova el Reglament Orgànic i Funcional de la Conselleria de Benestar Social, assignen la direcció del personal de la conselleria a la Sotssecretaria del departament.  
D'altra banda, de conformitat amb el que establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris, correspon l'autorització de les comissions de servici amb dret a indemnització, i també la verificació de la seua realització, als òrgans directius de qui depenga el comissionat.  
La Secretaria General Administrativa, segons establix l'article 73.1 del la Llei 5/1983, de 30 de desembre, del Consell, constituïx el màxim òrgan de nivell administratiu de la Conselleria. D'altra banda, les direccions territorials de la Conselleria, de conformitat amb l'article 18 del Reglament Orgànic i Funcional vigent, posseïxen la direcció de tots els servicis, programes i servicis que desenvolupen els òrgans, unitats i centres dependents o integrats en el seu àmbit territorial. En conseqüència, a fi d'incrementar l'agilitat i eficàcia administratives, resulta convenient que algunes funcions pròpies del sotssecretari siguen delegades en estes unitats administratives.  
En virtut d'això, i de conformitat amb el que disposa l'article 63 de la Llei del Consell, en relació amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
Primer. Delegació en la direccions territorials  
Per delegació del sotssecretari de la Conselleria de Benestar Social, les direccions territorials de la Conselleria de Benestar Social, respecte de tot el personal que presta servicis en el seu àmbit territorial, exerciran les competències següents:  
a) L'extensió, firma i tramitació de les diligències de presa de possessió i cessament.  
b) El control horari, vacances i la concessió de reduccions de jornada, permisos i llicències de competència de la Sotssecretaria.  
c) La imposició de sancions per faltes lleus i la proposta d'incoació d'expedients disciplinaris per faltes greus i molt greus.  
d) La facultat d'autoritzar les comissions de servici i verificar la seua realització.  
Segon. Delegació en la Secretaria General Administrativa  
Per delegació del sotssecretari de la Conselleria de Benestar Social, la Secretaria General Administrativa, en l'àmbit de tot el personal que presta servicis en els servicis centrals, exercirà les competències següents:  
a) El control horari, vacances i la concessió de reduccions de jornada, permisos i llicències de competència de la Sotssecretaria.  
b) La facultat d'autoritzar les comissions de servici i verificar la seua realització.  
Tercer. Avocació de la competència  
La present delegació d'atribucions podrà ser revocada en qualsevol moment per l'òrgan delegatori.  
Quart. Constància expressa de la delegació  
Sempre que es faça ús d'esta delegació d'atribucions, haurà de fer-se constar expressament esta circumstància en la resolució o acte que s'adopte, i es consideraran dictats per l'òrgan delegatori, sense que càpia la delegació de competències delegades.  
Cinqué. Derogació  
Queden derogades les resolucions del secretari general de la Conselleria de Benestar Social, de 3 d'agost de 1999 (DOGV núm. 3559, de 12 d'agost de 1999), i de 5 de juny de 2000 (DOGV núm. 3773, de 16 de juny de 2000), per les quals es deleguen determinades competències en matèria de personal.  
Sisé. Entrada en vigor i vigència  
La present resolució produirà efectes des de l'endemà de la seua publicació en el Diari Oficial de la Comunitat Valenciana.  
Contra el present acte, que esgota la via administrativa, els interessats podran interposar recurs contenciós administratiu en el termini de dos mesos, a comptar des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establix els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o potestativament, recurs de reposició davant d'este mateix òrgan, en el termini d'un mes, computat en els termes ja esmentats, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjudici que els interessats puguen interposar qualsevol altre que estimen procedent.  
València, 27 de febrer de 2009.- El sotssecretari de la Conselleria de Benestar Social: Mariano Vivancos Comes.